  Наталья Тетерина Удмуртиысь спортсменка Ульяна Кайшева биатлонъя Дуннелэн кубокез понна вожвылъяськонлэн Пхёнчханын ортчем Олимпиада бере нырысетӥ люкетаз пыриськоз. Ӵошатсконъёс 8-тӥ южтолэзе Финляндиысь Контиолахтиын кутскозы. Кызьы ивортэ Россиысь биатлонистъёслэн огазеяськонзы, нылкышноослэн командаязы Кайшеваен ӵош Екатерина Юрлова-Перхт, Дарья Виролайнен, Светлана Миронова но Виктория Сливко бызёзы. Воргоронъёс пӧлы Удмуртиысь спортсменъёс ӧз шеде. Россилэсь данзэ Антон Шипулин, Антон Бабиков, Максим Цветков, Александр Логинов, Евгений Гараничев но Матвей Елисеев утёзы. Тодэ вайытом, Кореяын Олимпиадаын Можгаысь биатлонистка куиняз ас понназ бызьылонъёсы пыриськиз. Кайшева понна устоез соос пӧлысь — 24-тӥ инты нимаз бызьылонын. Тегъёс: Спорт Биатлон Удмуртия УльянаКайшева ДуннелэнКубокез  